**ROMÂNIA**

**JUDEŢUL CLUJ**

**CONSILIUL JUDEȚEAN**

**H O T Ă R Â R E**

**pentru** **aprobarea tarifului pentru activitatea de depozitare a deșeurilor pe**

**perioada de delegare temporară a gestiunii activității de operare și administrare**

**a depozitului de deșeuri din cadrul CMID Cluj**

 Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 27996/17.08.2020 la Proiectul de hotărâre înregistrat cu nr. 168 din 19.08.2020 pentru aprobarea tarifului pentru activitatea de depozitare a deșeurilor pe perioada de delegare temporară a gestiunii activității de operare și administrare a depozitului de deșeuri din cadrul CMID Cluj, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 27996/2020 şi de Avizul cu nr. 27996 din 24.08.2020 adoptat de Comisia de specialitate nr. 2;

 Luînd în considerare prevederile:

* art. 2 și art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 141- 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările și completările ulterioare;
* Documentului de poziție aprobat prin Hotărârea Consiliului Județean Cluj nr. 189/14.07.2010 privind aprobarea unor măsuri de organizare și funcționare a Asociației de Dezvoltare Intercomunitară Eco-Metropolitan Cluj, cu modificările și completările ulterioare;
* Regulamentului Serviciului de salubrizare al Județului Cluj, aprobat prin Hotărârea Consiliului Județean Cluj nr. 49/2019 privind stabilirea unor măsuri privind delegarea gestiunii activităților de colectare, transport și transfer deșeuri în cadrului Proiectului ”Sistem de Management Integrat al Deșeurilor în Județul Cluj”;
* Hotărârii Consiliului Județean Cluj nr. 62/2020 privind aprobarea adoptării unei soluții temporare de delegare a gestiunii activității de operare și administrare a depozitului de deșeuri din cadrul Centrului de Management Integrat al Deșeurilor Cluj, până la finalizarea procedurii competitive de atribuire a contractului de delegare prin concesiune de servicii;
* Hotărârilor Comitetului Județean pentru Situații de Urgență Cluj nr. 1/29.01.2020 și nr. 17/15.04.2020, modificată prin Hotărârea nr. 26/2020;

Ținând cont de Memorandumul nr. 20/27033/AT/20.12.2019 cu tema ”Aprobarea soluțiilor temporare privind delegarea serviciilor de operare a infrastructurii pentru proiectele finanțate din fonduri europene, în domeniul deșeurilor, astfel încât eligibilitatea cheltuielilor deja efectuate să nu fie periclitată și care să asigure funcționalitatea și intrarea în uz a proiectelor”;

În conformitate cu dispozițiile:

* art. 173 alin. (1) lit. d) și alin. (5) lit. i) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 alin. (1) lit. f) și g) din Legea privind regimul deşeurilor nr. 211/2011, republicată, cu modificările și completările ulterioare;
* art. 6 alin. (1) lit. k) și l) din Legea serviciului de salubrizare a localităților nr. 101/2006, republicată, cu modificările și completările ulterioare
* art. 8 alin. (3) lit. k) din Legea serviciilor comunitare de utilități publice nr. 51/2006, republicată, cu modificările și completările ulterioare;
* Ordinul Președintelui A.N.R.S.C. nr. 109/2007 privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

 Fiind îndeplinite prevederile cuprinse la art. 182 alin. (4) coroborate cu cele ale art. 136 și art 139 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul competențelor conferite prin art. 182 alin. (1) şi prin art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

**h o t ă r ă ş t e :**

**Art. 1.** Se aprobă tariful pentru activitatea de depozitare a deșeurilor pe perioada de delegare temporară a gestiunii activității de operare și administrare a depozitului de deșeuri din cadrul Centrului de Management Integrat al Deșeurilor Cluj, inclusiv contribuția pe economia circulară, stabilit în urma finalizării procedurii de negociere fără publicare prealabilă a unui anunț de participare și încheierii Contractului de servicii nr. 26067/221/31.07.2020 cu Regia Autonomă a Domeniului Public Cluj-Napoca, în sumă de 168,91 lei/tonă fără TVA.

**Art. 2.** Tariful prevăzut la art. 1 se compune din:

1. Cotă de dezvoltare: 12,34 lei fără TVA/tonă;
2. Sumă pentru utilizarea echipamentelor şi utilajelor : 8,37 lei fără TVA/tonă (venit buget CJC);
3. Fond de închidere depozit şi urmărirea acestuia post-închidere: 5,12 lei fără TVA/tonă;
4. Taxă pe economia circulară : 80,00 lei/tonă;
5. Cota ce revine prestatorului de serviciu: 63,08 lei fără TVA /tonă.

**Art. 3** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Dezvoltare și Investiții.

**Art. 4.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei de Dezvoltare și Investiții; Regiei de Administrare a Domeniului Public Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tișe Simona Gaci**

**Nr. 168 din 31 august 2020**

*Prezenta hotărâre a fost adoptată cu 26 de voturi “pentru” și 1 vot ”împotrivă”, fiind astfel respectate prevederile legale privind majoritatea de voturi necesară.*